

**KËSHILLI I QARKUT KORÇË**

**SHPALLJE PËR NËPUNËS CIVIL,**

**LËVIZJE PARALELE DHE PRANIM NË SHËRBIMIN CIVIL NË KATEGORINË EKZEKUTIVE**

Në zbatim të nenit 25 të ligjit 152/2013 “Për nëpunësin civil”i ndryshuar , si dhe të Kreut II, dhe III të VKM nr. 243, datë 18/03/2015”, “Për pranimin, lëvizjen paralele, periudhën e provës dhe emërimin në kategorinë ekzekutive” i ndryshuar, **Njësia e Burimeve Njerëzore** në Këshillin e Qarkut Korçëshpall procedurën e lëvizjes paralele dhe pranimit në shërbimin civil për pozicionin :

* **1 (një) Specialist për Arkiv/protokollin- kategoria e pagës III-b;**



*Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!*

*Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës se pranimit në shërbimin civil.*

**Për të dy Procedurat (lëvizje paralele dhe pranim në shërbimin civil) aplikohet në të njëjtën kohë!**

Afati i fundit për dorëzimin e dokumentave për **Lëvizje Paralele** është data **18.04.2024**

Afati i fundit për dorëzimin e dokumentave për **Pranim në Shërbimin Civil** është data **24.04.2024**

**Përshkrimi i përgjithshëm i punës për pozicionin:**

1. Administron dokumentet e krijuara, apo të ardhura në adresë të institucionit duke zbatuar sisteme dhe procedura të qarta dhe të sigurta të protokollimit dhe arkivimit të tyre, në përputhje me legjislacionin përkatës dhe rregulloren e brendshme të institucionit.
2. Administron dhe ruan vulat dhe dokumentet e rregjistruara (hyrëse dhe dalëse) pranë sekretarisë së institucionit, Kontrollin zbatimit te kërkesave që duhet të përmbushë dokumenti.
3. Krijon, administron, mirëmban një sistem/arkivë fizike dhe një sistem/arkivë elektronike identike me atë fizike, shumë të sigurtë, të protokollimit dhe arkivimit, përdorimit të dokumentacionit, materialeve të prodhuara nga Autoriteti apo që vijnë në Autoritet në përputhje me legjislacionin përkates dhe rregulloren e brendshme të Autoritetit
4. Merr e masat e nevojshme për krijimin e dosjeve të reja (çdo vit të ri) sipas pasqyrës emërtuese, duke përshkruar në mënyrë të plotë titullin e dosjes sipas çështjeve dhe problemeve të drejtorive dhe sektorëve, sipas metodikës së arkivave.
5. Kryen përpunimin tekniko- shkrencor dhe ekspertizën e vlerës së ruajtjes së dokumenteve të krijuara nga institucioni.
6. Në përputhje me legjislacionin përkatës, krijon, administron regjistrin përkatës të protokollimit, qarkullimit, shpërndarjes, arkivimit, nëse do të jetë e nevojshme në bashkëpunim, me Drejtorinë e Arkivit, te shkresave, dokumenteve, materialeve të klasifikuar.
7. Të sigurojë shpërndarjen dhe të kërkojë kthimin në afat të të gjithave shkresave në përdorim, dhe t’i dorëzojë ato në arkiv, sipas procesverbalit të përbashkët.
8. Krijon, mban lidhje dhe bashkëpunon me Arkivin Qendror dhe të gjithë zyrat, sektorët përkatës të arkiv-protokollit të të gjithë institucioneve që bashkëpunojnë me Autoritetin.

**1. LEVIZJA PARALELE**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

1.1 **KUSHTET PËR LEVIZJEN PARALELE DHE KRITERET E VEÇANTA**

Kushtet minimale që duhet të plotësojë kandidati për këtë procedurë janë:

a) Të jetë nëpunës civil i konfirmuar, brenda së njëjtës kategori për të cilën aplikon;

b) Të mos ketë masë disiplinore në fuqi;

c) Të ketë të paktën vlerësimin e fundit “Mirë” apo “Shumë mirë”;

Kandidatët duhet të plotësojnë kriteret e veçanta si më poshtë:

1. Të zotërojë diplomë të nivelit “Master Profesional” në degën Histori-Gjeografi dhe diploma e nivelit “Bachelor” duhet të jetë në të njëjtën fushë (për diplomat e marra jashtë Republikës së Shqipërisë të përcillet njehësimi nga Ministria e Arsimit Sportit dhe Rinisë)
2. Te kete eksperience pune në administratë jo më pak se 5 (pesë) vjet.
3. Të ketë njohuri mbi programet bazë të punës në kompjuter.
4. Të ketë aftësi të mira komunikuese, koordinuese dhe të punës në grup.

1.2 **DOKUMENTACIONI, MËNYRA DHE AFATI I DOREZIMIT**

Kandidatët duhet të dorëzojne pranë zyrës së Burimeve Njerëzore të Këshillit të Qarkut Korçë brenda datës18.04.2024 dokumentat si më poshtë:

a- Jetëshkrimi i plotësuar në përputhje me dokumentin tip <http://dap.gov.al/legjislacioni/udhezime-manuale/60-jeteshkrim-standard>

b- Fotokopje të noterizuar të diplomës (përfshirë edhe diplomën Master)

c- Fotokopje të noterizuar të librezës së punës

d- Fotokopje të letërnjoftimit (ID)

e- Vërtetim të gjendjes shëndetesore

f – Vetëdeklarim të gjendjes gjyqësore

g- Vlerësimin e fundit nga eprori direkt

h- Fotokopje të aktit të deklarimit të statusit

i- Vërtetim nga institucioni që nuk ka masë disiplinore në fuqi

j- Çdo dokument tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrim.

*\* Dokumentat duhet të dorëzohen me postë apo drejtpërsëdrejti në institucionin e Këshillit të Qarkut Korçë, brenda datës 18.04.2024, në adresë: : Lagjia 7, Rruga “28 Nëntori”, Korçë 7001, Shqipëri*

1.3 **REZULTATET PËR FAZËN E VERIFIKIMIT PARAPRAK**

Në datën 22.04.2024, njësia e menaxhimit të burimeve njerëzore të Këshillit të Qarkut Korçë ku ndodhet pozicioni për të cilin ju dëshironi të aplikoni do të shpallë në portalin “Agjencia Kombëtare e Punësimit dhe Aftësive” dhe në faqen zyrtare të institucionit listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

1.4 **FUSHA E NJOHURIVE, AFTËSITË DHE CILËSITË MBI TË CILAT DO TË**

**ZHVILLOHET INTERVISTA.**

Kandidatët do të vlerësohen në lidhje me:

1. Njohuri mbi Kushtetutën
2. Njohuri mbi Kodin e Procedurave Administrative, i ndryshuar
3. Ligjin Nr. 139/2015 “Për vetëqeverisjes vendore”.
4. Njohuri mbi Ligjin nr.152/2013 “Për nëpunësin civil”, i ndryshuar
5. Ligjin Nr. 9367, datë 07.04.2005 “Për parandalimin e konfliktit të interesave në ushtrimin e funksioneve publike”.
6. Ligji nr. 9131, datë 08.09.2003 “ Rregullat e etikës në administratën publike”
7. Njohuri mbi Ligjin Nr.9154, datë 6.11.2003, “Për Arkivat”;
8. Njohuri mbi akte të funksionimit të arkivave si: Vendim nr. 4, datë 19.6.2017 për miratimin e “Rregullores së njësuar të punës me dokumentet në autoritetet publike të Republikës së Shqipërisë”;
9. “Normat tekniko-profesionale dhe metodologjike të shërbimit arkivor në Republikën e Shqipërisë”;
10. Njohuri mbi Ligjin Nr. 119/2014, datë 18.09.2014, “Për të drejtën e informimit”, i ndryshuar;
11. Njohuri mbi Ligjin Nr. 9887, datë 10.03.2008, “Për mbrojtjen e të dhënave personale”, i ndryshuar;
12. Njohuri mbi Ligjin Nr. 9918, datë 19.05.2008, “Për Komunikimet Elektronike në Republikën e Shqipërisë”;

1.5 **MËNYRA E VLERËSIMIT TË KANDIDATËVE PËR LËVIZJEN PARALELE**

Kandidatët do të vlerësohen në lidhje me Dokumentacionin e dorëzuar:

40 pikë për dokumentacionin e dorëzuar:

Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv. (20 pikë - eksperienca; 10 pikë - trajnimet; 10 pikë - në fushën përkatëse)

60 pikë nga intervista e strukturuar me gojë:

Kandidatët gjatë intervistës së strukturuar me gojë do të vlerësohen në lidhje me:

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.

Kandidati që merr më pak se 70 pikë nuk konsiderohet i suksesshëm.

Komisioni në përfundim të vlerësimit, njofton individualisht kandidatët që kanë konkuruar për rezultatin e tyre. Kandidatët kanë të drejtë të bëjnë ankim me shkrim në Komisionin e Brendshëm për Lëvizjen Paralele për rezultatin e vlerësimit, brenda 3 (tre) ditëve kalendarike nga data e njoftimit individual mbi rezultatin. Ankuesi merr përgjigje brenda 3 (tre) ditëve kalendarike, nga data e përfundimit të afatit të ankimit. Komisioni brenda 24 (njëzetë e katër) orëve pas përfundimit të procedurave të ankimit, përzgjedh kandidatin, i cili renditet i pari ndër kandidatët që kanë marrë të paktën 70 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, “*Për proçesin e plotësimit të vendeve të lira në shërbimin civil nëpërmjet procedures së lëvizjes*

*paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur*”, të Departamentit të Administratës Publike [www.dap.gov.al](http://www.dap.gov.al).

<https://www.dap.gov.al/legjislacioni/udhezime-manuale/54-udhezim-nr-2-date-27-03-2015>

1.6 **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, informacioni për fituesin do të shpallet në portalin “Agjensia Kombëtare e Punësimit dhe Aftësive”, në faqen zyrtare të Këshillit të Qarkut Korçë. Të gjithë kandidatët pjesëmarrës në këtë procedurë do të njoftohen në mënyrë elektronike.

**2. PRANIMI NË SHËRBIMIN CIVIL**

|  |
| --- |
| *Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive.* |

**2.1 KUSHTET QË DUHET TË PLOTËSOJË KANDIDATI NË PROCEDURËN E pranimit nË shËrbimin civil**

Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicion vakant, ky pozicion është i vlefshëm për konkurimin nëpërmjet procedurës së pranimit në shërbimin civil për kategorinë ekzekutive. Këtë informacion do ta merrni në faqen e “[Agjencia Kombëtare e Punësimit dhe Aftësive](https://www.puna.gov.al/)” dhe faqen zyrtare të institucionit.

**Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas Ligjit Nr. 152/2013, “Për nëpunësin civil”, i ndryshuar.

**Kandidatët duhet të plotësojnë kërkesat e posaçme si vijon:**

1. Të zotërojë diplomë të nivelit “Master Profesional” në degën Histori-Gjeografi dhe diploma e nivelit “Bachelor” duhet të jetë në të njëjtën fushë (për diplomat e marra jashtë Republikës së Shqipërisë të përcillet njehësimi nga Ministria e Arsimit Sportit dhe Rinisë);
2. Te kete eksperience pune në administratë jo më pak se 3 (tre) vjet
3. Të ketë njohuri mbi programet bazë të punës në kompjuter.
4. Të ketë aftësi të mira komunikuese, koordinuese dhe të punës në grup.

**2.2 DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë pranë Zyrës së Menaxhimit të Burimeve Njerëzore të Këshillit të Qarkut Korçë deri në datën 24.04.2024 dokumentat si më poshtë:

1. Jetëshkrim i plotësuar në përputhje me dokumentin tip që e gjeni në linkun:

https://www.dap.gov.al/legjislacioni/udhezime-manuale/60-jeteshkrimi-standard

1. Fotokopje të diplomës (përfshirë edhe diplomën bachelor);
2. Fotokopje të librezës së punës (të gjitha faqet që vërtetojnë eksperiencën në punë);
3. Fotokopje të letërnjoftimit (ID);
4. Vërtetim të gjëndjes shëndetësore;
5. Vetëdeklarim të gjëndjes gjyqësore;
6. Vlerësimin e fundit nga eprori direkt;
7. Vërtetim nga Institucioni që nuk ka masë displinore në fuqi;
8. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

*Dokumentat duhet të dorëzohen me postë apo drejtpërsëdrejti në institucionin e Këshillit të Qarkut Korçë, brenda datës 24.04.2024, në adresë: : Lagjia 7, Rruga “28 Nëntori”, Korçë 7001, Shqipëri.*

**2.3 REZULTATET PËR FAZËN E VERIFIKIMIT PARAPRAK**

Në datën 29.04.2024*,* njësia e menaxhimit të burimeve njerëzore të Institucionit të Këshillit të Qarkut Korçë, ku ndodhet pozicioni për të cilin ju dëshironi të aplikoni do të shpallë në portalin “[Agjencia Kombëtare e Punësimit dhe Aftësive](https://www.puna.gov.al/)” listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk plotësojnë kushtet dhe kriteret e veçanta do të njoftohen individualisht nga Njësia e Menaxhimit të Burimeve Njerëzore të Këshillit të Qarkut Korçë për shkaqet e moskualifikimit (nëpërmjet adreses së e-mail).

**2.4** **FUSHA E NJOHURIVE, AFTËSITE DHE CILËSITË MBI TË CILAT DO TË**

**ZHVILLOHET TESTIMI ME SHKRIM DHE INTERVISTA.**

Kandidatët do të vlerësohen në lidhje me:

1. Njohuri mbi Kushtetutën
2. Njohuri mbi Kodin e Procedurave Administrative,i ndryshuar
3. Ligjin Nr. 139/2015 “Për vetëqeverisjes vendore”.
4. Njohuri mbi Ligjin nr.152/2013 “Për nëpunësin civil”, i ndryshuar
5. Ligjin Nr. 9367, datë 07.04.2005 “Për parandalimin e konfliktit të interesave në ushtrimin e funksioneve publike”.
6. Ligji nr. 9131, datë 08.09.2003 “ Rregullat e etikës në administratën publike”
7. Njohuri mbi Ligjin Nr.9154, datë 6.11.2003, “Për Arkivat”;
8. Njohuri mbi akte të funksionimit të arkivave si: Vendim nr. 4, datë 19.6.2017 për miratimin e “Rregullores së njësuar të punës me dokumentet në autoritetet publike të Republikës së Shqipërisë”;
9. “Normat tekniko-profesionale dhe metodologjike të shërbimit arkivor në Republikën e Shqipërisë”;
10. Njohuri mbi Ligjin Nr. 8503, datë 30.06.1999, “Për të drejtën e informimit për dokumentet zyrtare”, i ndryshuar;
11. Njohuri mbi Ligjin Nr. 9887, datë 10.03.2008, “Për mbrojtjen e të dhënave personale”, i ndryshuar;
12. Njohuri mbi Ligjin Nr. 9918, datë 19.05.2008, “Për Komunikimet Elektronike në Republikën e Shqipërisë”;

**2.5 MËNYRA E VLERËSIMIT TË KANDIDATËVE**

1. Vlerësimin me shkrim, deri në 60 pikë;
2. Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 25 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.
4. Nëse kandidati grumbullon më shumë se gjysmën e pikëve (mbi 30 pikë) nga vlerësimi me shkrim, ai kualifikohet për të kaluar në procesin e vlerësimit të intervistës së strukturuar me gojë dhe jetëshkrimit.

Kandidati që merr më pak se 70 pikë nuk konsiderohet i suksesshëm.

**2.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, Drejtoria e Menaxhimit te Burimeve Njerëzore dhe Shërbimeve do të shpallë fituesin në faqen zyrtare dhe në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike për rezultatet *(nëpërmjet adresës së e-mail).*